**জাকির খান** একজন ভারতীয় স্ট্যান্ড আপ কৌতুক অভিনেতা, লেখক, উপস্থাপক,অভিনেতা এবং সেতারবাদক। ২০১২ সালে,কমেডি সেন্ট্রালের কৌতুক প্রতিযোগিতা জিতে ভারতের তৃতীয় সেরা স্ট্যান্ড আপ কমেডিয়ান হিসেবে জনপ্রিয়তা অর্জন করেছিলেন তিনি। জাকির ২০১৫ সালে একটি নিউজ কমেডি শো,এয়ার উইথ এআইবির কো-হোস্ট হিসেবে যোগদান করেন। তার জনপ্রিয় অভিনয় হল অ্যামাজন প্রাইম ভিডিওর 'কাকশা গ্যায়ারভি','চাচা বিধায়ক হেঁ হামারে', 'হক সে সিঙ্গল' এবং 'তথাস্তু'।

প্রাথমিক জীবন
-------------

জাকির খান মধ্যপ্রদেশের ইন্দোরে জন্মগ্রহণ করেছিলেন এবং বেড়ে উঠেছিলেন। তিনি একটি অনুকূল পটভূমি থেকে উঠে এসেছেন এবং তার প্রতিভার সমর্থনকারী হিসাবে তার পিতাকে তিনি কৃতিত্ব দেন। তার পিতামহ-পিতামহী রাজস্থানের সীকরের বাসিন্দা।

ক্যারিয়ার
----------

জাকির তার শিক্ষাজীবনে ছিলেন একজন কলেজ-ছুট। তিনি সেতারে ডিপ্লোমা অর্জন করেছেন। ২০১২ সালে কমেডি সেন্ট্রাল দ্বারা আয়োজিত একটি কৌতুক প্রতিযোগিতায় 'ইন্ডিয়ান বেস্ট স্ট্যান্ড আপ' খেতাব অর্জন করার পর জাকির ভারতের স্ট্যান্ড-আপ কমেডি সার্কিটের পরিচিত মুখ হয়ে ওঠেন। অনেক স্ট্যান্ড-আপ কমেডি শোতে পারফর্ম করার পাশাপাশি তিনি ঘোস্ট রাইটিং এবং রেডিও শো প্রযোজনাও করেছেন। এনডিটিভি প্রাইমের দ্য রাইজিং স্টারস অফ কমেডি টেলিভিশন শোতে তাঁর কৌতুক শৈলীর প্রশংসা করা হয়েছিল। তিনি তার পাঞ্চলাইনের জন্য "সখ্ত লন্ডা" হিসাবে পরিচিত, যার অর্থ প্রচুর আত্ম-নিয়ন্ত্রণের একটি ছেলে যাকে খুব সুন্দরী, ধূর্ত মেয়েদের দ্বারা সহজে কারসাজি করা যায় না। তিনি গুরগাঁওয়ে জোক সিং এর সাথেও অভিনয় করেছিলেন।

২০১৭ সালের সেপ্টেম্বরে,দ্য গ্রেট ইন্ডিয়ান হাসি চ্যালেঞ্জের পঞ্চম আসরে অভিনেতা অক্ষয় কুমার দ্বারা বিচারিত মল্লিকা দুয়া এবং হুসেন দালালের সাথে তিনি তিন পরামর্শকের একজন হিসাবে উপস্থিত হয়েছিলেন। সম্প্রতি তিনি অ্যামাজন প্রাইমে "হক সে সিঙ্গেল" মুক্তির পরে ইউটিউবে আরও জনপ্রিয়তা অর্জন করেছেন এবং ৭ মিলিয়ন সাবস্ক্রাইবার অর্জন করেছেন।

আমাজন প্রাইম ওয়েব সিরিজ "চাচা বিধায়ক হেঁ হমারে" কাহিনীটি তিনি লিখেছেন এবং বিশেষ চরিত্রে অভিনয়ও করেছিলেন।

২০১৫ সালে জাকির, ঋষভ কুলাল এবং ভারতীয় কৌতুক দল 'অল ইন্ডিয়া বাকচোদ'-এর গুরসিমরান খাম্বার সাথে কৌতুক অনুষ্ঠান, অন এয়ার উইথ এআইবি-র কো-হোস্ট ছিলেন । অনুষ্ঠানটি প্রচারিত হয়েছিল স্টার ওয়ার্ল্ডে।

জাকির পঞ্চম বার্ষিক গোল্ডেন কেলা পুরস্কার কো-হোস্ট করেছিলেন।

তিনি অ্যামাজন প্রাইমের কমিকস্ট্যান সিজন ২-এর অন্যতম বিচারক হিসাবে উপস্থিত হয়েছিলেন, যেখানে তিনি প্রতিযোগীদের অ্যানেকডোটাল কমেডির সম্বন্ধে পরামর্শ দিয়েছিলেন । এটি হল কমেডির একটি বিশেষ প্রকার।

ভুবন বামের পাশাপাশি সাম্প্রতিক অ্যামাজন প্রাইমের ওয়ান মাইক স্ট্যান্ড সিজন ১-এও অভিনয় করেছেন।

কৌতুক ছাড়াও, জাকির গানায়(ভারতের গান শোনার একটি জনপ্রিয় অ্যাপ) "উম্মিদ" নামক একটি পডকাস্ট সিরিজও তৈরি করেছেন, যেখানে তিনি তাঁর অন্যান্য কমেডিয়ান বন্ধুদের সাথে তাঁর জীবনে পাওয়া অনুপ্রেরণাগুলি ভাগ করে নেন।

তথ্যসূত্র
---------

1. ↑  Mathews, Neha (২৬ মার্চ ২০১৬)। "A sharpening of the comedic senses"। *The Hindu*।
2. ↑  ScoopWhoop (২০১৮-০২-২৮)। "From Radio Intern To 'Sakht Launda', Zakir Khan's Story Will Inspire You To Be Who You Want To Be"। *ScoopWhoop* (ইংরেজি ভাষায়)। সংগ্রহের তারিখ ২০১৮-০৫-১৬।
3. 1 2  "AIB Diwas: Zakir Khan shares tips on wooing city women"। India.com। ১১ মে ২০১৬।
4. ↑  "These 15 Zakir Khan's Shayaris Shows The Another Side of 'Sakht Launda'"। ZestVine.com। ৫ নভেম্বর ২০১৯।
5. ↑  "Zakir Khan Wiki : 9 Amazing Secrets!! 2020 Do You Know?"। *The Ideal Thought* (ইংরেজি ভাষায়)। ২০২০-০১-২৭। ২০২০-০৭-০২ তারিখে মূল থেকে আর্কাইভ করা। সংগ্রহের তারিখ ২০২০-০৪-১৯।
6. ↑  "Zakir Khan's rags-to-riches rise in India's burgeoning standup scene"। *Sunday Guardian Live*। ২০ জুলাই ২০১৯। সংগ্রহের তারিখ ৩ মার্চ ২০২০।
7. ↑  "Zakir Khan - Artist Profile"। *Eventseeker*। সংগ্রহের তারিখ ৩ মার্চ ২০২০।
8. ↑  "Nishant Tanwar, Zakir Khan entertain guests on Gurgaon's Funniest Day at Epicentre in Delhi"। The Times of India। সংগ্রহের তারিখ ১৭ নভেম্বর ২০১৪।
9. ↑  "Best Stand Up Comedians in India"। CelebsWhoop.com। ২৩ এপ্রিল ২০২০। ২৯ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।
10. ↑  *Zakir Khan's web-series 'Chacha Vidhayak Hai Hamare' Has An All Exclusive Free Premier For His Biggest Fans*, ২০১৮-০৫-২৬ তারিখে মূল থেকে আর্কাইভ করা, সংগ্রহের তারিখ ২০১৮-০৫-১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
11. ↑  Mitra, Ankita (১১ এপ্রিল ২০১৩)। "Not so Serious"। *The Hindu*।
12. ↑  "One Mic Stand Web Review: So you wanna be a stand-up comedian?"। ১৯ নভেম্বর ২০১৯।

বহিঃসংযোগ
---------

* ইন্টারনেট মুভি ডেটাবেজে জাকির খান (ইংরেজি)